### Beslutning

Tilbagesendes Magistratsafdelingen for Sociale forhold og Beskæftigelse med bemærkning, at byrådet i sit møde den 9. juni 2021 har vedtaget Magistratens foranstående indstilling af 17. maj 2021.

**Beslutningsforslag fra V, KF, RV, EL, DF og Nina Klausen**

[adresse] Rådmanden og forvaltningen bedes udarbejde en plan, der skal sikre, at bruger/pårørenderåd etableres på de bosteder samt aflastnings- og dagtilbud, der ønsker et sådant, herunder sikrer:

* at der stilles uddannet pårørendevejledere, der har til formål at facilitere etableringen af bruger/pårørenderåd.
* at arbejdet med etablering bruger/pårørenderådenes tilrettelægges lokalt i samarbejde med beboerne/brugerne/personalet og de pårørende.
* at involvere relevante interesseorganisationer i ovenstående processer og afsøger inspiration i andre kommuner eks. Skive og Aalborg Kommune
* at rådet får medindflydelse i forhold af væsentlighed for beboernes trivsel, sundhed og sikkerhed, herunder f.eks.  ny ansættelser, samt høringsret. Hvis indflydelse bliver mindre end dette er bekymringen at der ikke kom-mer opstillere til et råd.

Baggrund

Af rådmandens besvarelse af den 27. januar 2021 på en 10 dages forespørgsel, fremgår det bl.a. at der ud af kommunens 36 bosteder er etableret pårørenderåd på 4 bosteder samt et fælles råd for alle bosteder under Borgercenter Nord (Bilag vedlagt: https://www.aarhus.dk/media/57188/besvarelse.pdf)

Herudover har fremgår det af besvarelsen, at der i MSB ikke er stillet uddannet pårørendevejledere til rådighed til at facilitere rådene.

For øvrig inspiration henvises til Aalborg Kommune: https://www.aalborg.dk/usercontrols/AalborgKommune/Referater/Pdf.aspx?pdfnavn=[telefonnummer]-[telefonnummer]-1.pdf&type=bilag&pdfid=38928

Motivation

Forslagsstillerne mener, at alle borgere i [adresse] skal have indflydelse på eget liv, og vil gerne sikre, at også vores udsatte medborgere får mest mulig medbestemmelse over eget liv. Vi tror på, at personalet på vores bosteder yder den bedste omsorg og nærvær til borgerne når de har de bedste rammer for deres trivsel og faglighed.

Et aktivt og dynamisk brugerråd - blandet bruger/pårørenderåd eller pårørende-råd vil kunne styrke de gode fællesskaber på aflastning, dagtilbud og bosteder, give beboerne en større indflydelse på deres dagligdag, samt give dem ejerskab over deres eget hjem. Brugerråd - blandet bruger/pårørenderåd eller pårørende-råd vil have til formål at skabe en platform, hvor brugere og pårørende gennem åben indsigt god ledelse med dialog og høring bidrager med deres erfaringer ud fra et bruger-/pårørende perspektiv.

Forslagsstillerne ønsker at sikre, at beboer og pårørende oplever at blive hørt. Samtidig ønsker vi at sikre en bedre klagehåndteringen og styrket inddragelse af bruger/pårørende samarbejdet.

På vegne af:

Venstre, Det Konservative Folkeparti, Dansk Folkeparti, Det Radikale Venstre, Enhedslisten de Rød-Grønne & Nina Klausen.

**Indstilling fra Magistratsafdelingen for Sociale Forhold og Beskæftigelse**

**Svar på forslag fra V, KF, RV, EL, DF og Nina Klausen vedrørende bruger-/pårørenderåd**

### Resumé

På baggrund af byrådsforslag om bruger-/pårørenderåd på alle bosteder samt aflastnings- og dagtilbud i [adresse] foreslås det i indstillingen, at der på driftsområdet for Voksne, Job og Handicap i Sociale Forhold og Beskæftigelse iværksættes en indsats for at etablere bruger- og pårørenderåd, med afsæt i brugernes og deres pårørendes ønsker. Det foreslås, at rådenes arbejde tilrettelægges lokalt, med udgangspunkt i en fælles overordnet ramme, og at Sociale Forhold og Beskæftigelse stiller rådgivning og vejledning til rådighed i forbindelse med rådenes etablering og virke.

Etablering af bruger- og pårørenderåd skal ses i sammenhæng med en række andre initiativer, der har til formål at styrke kvaliteten og borger- og pårørendesamarbejdet på voksenhandicapområdet. Etableringen af bruger- og pårørenderåd vil styrke samarbejdet mellem brugere og deres pårørende og ledere og medarbejdere. Dette vil øge tilliden og give stærkere og bedre relationer mellem parterne.

### Indstilling

Det indstilles:

At 1) der etableres bruger- eller pårørenderåd på alle de tilbud på voksenhandicapområdet, hvor brugerne/deres pårørende har ønske herom.

At 2) bruger- og pårørenderådenes arbejde tilrettelægges lokalt, med udgangspunkt i en fælles overordnet ramme, der udarbejdes af Sociale Forhold og Beskæftigelse. Rammen definerer rådenes formål, opgaver og kompetencer.

At 3) Sociale Forhold og Beskæftigelse stiller rådgivning og vejledning til rådighed for brugere, pårørende og tilbud i forbindelse med bruger- og pårørenderådenes etablering og virke.

### Sagens forløb

24-02-2021 [adresse]

Fremsendes til Magistratsafdelingen for Sociale Forhold og Beskæftigelse med henblik på udarbejdelse af en indstilling, jf. byrådets vedtagelse i mødet den 24. februar 2021 om magistratsbehandling af forslaget.

Sagen bedes tilbagesendt byrådet via Magistraten.

 05-05-2021 Sociale Forhold og Beskæftigelse
Beslutningsforslag besvaret med indstilling fra Magistratsafdelingen for Sociale Forhold og Beskæftigelse.
 12-05-2021 Borgmesterens Afdeling påtegning
Fremsendes til Olivia Jepsen. Borgmesterens Afdeling har ingen bemærkninger til indstillingen.
 17-05-2021 Magistraten

Fremsendes til [adresse] med bemærkning, at Magistraten i mødet den 17. maj 2021 anbefaler, at byrådet tiltræder Magistratsafdelingen for Sociale forhold og Beskæftigelses indstilling af 5. maj 2021.

Magistratsafdelingen for Sociale forhold og Beskæftigelse udarbejder notat.

Ditte Lassen deltog ikke i sagens behandling.

 26-05-2021 [adresse]
Sagens behandling blev udsat i byrådets møde den 26. maj 2021.
 09-06-2021 Aarhus Byråd
Tilbagesendes Magistratsafdelingen for Sociale forhold og Beskæftigelse med bemærkning, at byrådet i sit møde den 9. juni 2021 har vedtaget Magistratens foranstående indstilling af 17. maj 2021.